Da.
ANTERIOR
Sunt soțul tău.
Pe care trebuie să-l iubești și să i te supui.
Zi-mi despre tine!
- Logodnica mea are ciumă. - Ce ghinion!
Soțul meu a murit.
Unde este Guildford?
Are un pat lângă grajd.
Jane, am nevoie să fiu singur.
Ești cal?
- Guildford nu-și poate controla puterile. - De ce?
E genul de situație în care ziua e cal, noaptea e om.
E o cutie otrăvitoare.
- Cui i-ai vândut-o? - Unui tip cu inel.
- Ce știi despre otravă? - Ucigașa florentină?
- Cât de grav e? - Catastrofal.
Am motive să cred
că asasinul meu aspirant este cineva de la curte.
Cum e frățiorul meu?
Știe. Regele știe.
Preiau controlul.
Jane, nu știi cum e.
E periculos. Etienii, Haita.
N-o să fii în siguranță.
- Îmi pare rău. - Și mie.
Susannah, du-te!
- Trebuie să protejăm testamentul. - Acum?
Cine primește coroana controlează întreaga lume.
Lipsește testamentul regelui Eduard.
- Nu mi-am dorit această căsătorie. - Deci să divorțezi?
Bine. Dacă îmi găsești leacul, anulăm căsătoria.
Am descoperit identitatea celui care v-a otrăvit.
Arestați-l pe lordul Dudley!
- Inelul cu ochi. - Trebuie să te mutăm la Turela de Nord.
Probabil că a căzut.
Eduard este mort!
Luna de miere ideală abundă de vin,
mâncare și coțăială viguroasă.
Dar lui Jane Grey căsnicia nu-i oferea nimic
în afară de singurătate, lectură și cercetări despre blestemul cabalin
de care suferea soțul ei. E o viață destul de stingheră.
Credeam că ești în pat.
Adică, mă gândeam că dormi.
Nu prea dorm.
Pregăteam următoarea încercare.
Poți să-mi povestești despre prima ta transformare?
Poate că, dacă aș înțelege mai bine... Ai refuzat să vorbești despre asta.
Nu avem timp pentru asta.
Aproape răsare soarele.
Fă-ți bagajul!
Guildford, dacă până acum am abordat situația greșit?
Am încercat nouă remedii.
- Toate au eșuat. - Știu.
Am citit toate cărțile tale cu remedii.
Majoritatea sunt numai tâmpenii.
Dacă, în loc să încercăm să te vindecăm de această afecțiune,
găsim o metodă s-o controlăm?
Tot aș fi etian.
Da, dar, dacă ai putea să ascunzi...
Jane, înțelege odată!
Vreau să scap de acest blestem. Pentru totdeauna.
- Doamne! - Chiar dacă mă omoară.
Mereu ai fost atât de melodramatic?
- Mereu ai fost atât de certăreață? - Să știi că da.
Scoate-ți cămașa!
Pentru aceia dintre voi care nu au fost la genul acela de școală,
Jane recită o incantație în latină
care promite că va alunga demonul etian din sufletul lui Guildford.
În acest moment, înclinația ei înnăscută spre scepticismul intelectual
a fost înlocuită, dintre toate lucrurile... cu speranță.
Te rog.
Nu!
Credeați că Jane poate să facă magie?
Ei bine, îmi pare rău.
Nu e genul acela de poveste.
LADY JANE 2.0
Sunt puține lucruri care o deranjează pe Jane așa de mult precum eșecul.
În drumul său spre căminul ancestral îndepărtat
al soțului său cabalin,
Jane rămâne perplexă.
Și, dacă Jane, cea mai inteligentă fată din regat, rămâne perplexă,
te-ai putea gândi că...
Stai puțin! Ce-i ăla?
Un bilet de răscumpărare.
Susannah.
De câte ori...
Termini odată cu urinatul?
Asta e gură de ventilație, nu pisoar.
Gura!
Tu! Deschide!
Ce vrei?
Ascultă-mă! Nu l-am otrăvit pe rege.
Dar cred că viața lui este într-un mare pericol
și trebuie să vorbesc cu Majestatea Sa.
A avut loc o mare neînțelegere.
- Toți prizonierii spun asta. Nu. - E adevărat!
Trebuie să fierbi de viu pentru fărădelegile tale.
Să fierb? Încă se mai practică asta?
Se va practica pe tine. Chiar vineri.
Într-un cazan mare de fontă în Smithfield.
Pe toți zeii! În vremurile astea?
Te-ai gândi că suntem mai rafinați.
Îl mai știi pe Richard Roose? I-am spus regelui Henric...
„E cam evident să-ți arunci bucătarul într-un cazan, nu?”
- Uite ce e, Jim... George. - George.
Sunt nevinovat. Mi s-a înscenat totul.
Regele trebuie să cunoască adevărul,
ca să putem lămuri toată tărășenia.
Se zvonește că e deja mort.
Poftim?
Nu! Testamentul!
Nu, te rog!
Adu-l pe fiul meu! Pe Stan!
Un băiat uscățiv, cu părul bălai.
Adu-mi fiul!
Bertie! Slavă cerului!
Draga lady Jane.
Vrei o piersică proaspătă? O baie parfumată?
Pisica din hambar tocmai a făcut pui.
- Am nevoie de 50 de lire. - Sub ce formă?
Aur, argint... Trebuie să-mi ajut prietena.
Va trebui să-l întrebi pe stăpân când se întoarce din oraș.
E soțul meu. Ce are el îmi aparține.
Nu. Ce are el îi aparține lui. Inclusiv tu.
Așa ai tratat-o și pe fosta lady Dudley?
Mama lui Guildford? Ea chiar a fost o doamnă.
Genială, dar, cel mai important, frumoasă.
Și avea niște sâni minunați.
Fermi, obraznici, suculenți.
Știi cum se zice, dacă-s mai mari decât palma, e risipă.
Și, când a murit, bietul Guildford aproape că a...
Aproape ce?
Vai, ce spuneam?
Da. Nu pot să-ți dau nimic fără aprobarea stăpânului.
Cu excepția unei piersici. Sau a unui pisoi.
Trebuie să-mi văd imediat fratele.
Alteța Voastră, starea de sănătate a regelui s-a agravat.
Nu trebuie să fie deranjat.
La ordinele cui?
Regele a murit!
Mai spune o dată!
Regele a murit!
Când sărbătorești un regicid reușit
și propria încoronare iminentă,
ultimul lucru pe care ți-l dorești e o vizită inopinată.
Nu azi, mulțumesc.
Lord Seymour, nu l-am văzut pe regele Eduard de câteva zile.
- L-ați văzut? - Nu.
Doamne, ce enervantă e, nu?
Bess bănuiește ceva.
Nu. Așa e fața ei. Haide!
M-am săturat să aștept să anunț moartea lui Eduard.
Nu încă.
Am vorbit despre asta, prăjiturico. Este un întreg proces.
Trebuie să implicăm Consiliul de Coroană,
- ... să recuperăm trupul lui Eduard... - Pe naiba!
Probabil că deja plutește prin Kent acum.
Toți cred că a fost otrăvit de lordul Dudley. De ce avem nevoie de cadavru?
Dăm anunțul, citim testamentul lui Eduard.
Nu încă!
De ce nu?
Ai testamentul. Mă numește pe mine.
Sigur că am testamentul.
Sigur că te numește pe tine.
Seymour minte.
Mai lasă-mă o seară să pun la punct câteva lucruri.
Bine!
Seymour nu are testamentul lui Eduard.
De fapt, documentul și-a luat tălpășița spre dracu' știe unde.
Trăiască regina!
Nu este în cancelarie, sire.
Am căutat prin fiecare ungher și cotlon.
Ai o nouă misiune, Phillips.
Găsește-i pe lady Jane Grey și pe soțul ei bețiv!
Omoară-i!
Să o arunc pe scări?
- Clasic. - Nu-mi pasă.
Da, fii creativ!
Deghizează-te și fă să pară că a fost un accident!
Da, sire. O întrebare.
Pot să-l iau pe băiatul nou cu mine?
Să-l inițiez în artele crimei.
Să facă bărbat din mine, milord.
Nu-mi pasă. Doar să-i omorâți. În seara asta.
Tată!
Stanley! Ai testamentul?
- Nu te enerva! - Vai de mine!
M-am dus la cancelarie, cum ai cerut,
dar testamentul regelui a fost furat.
- Furat? - Furat.
Ușa a fost făcută bucăți.
Bun, planul B. Am nevoie de un alibi.
Iată o poveste!
Eram într-o excursie pe coastă. La Devon.
Doar noi doi,
tată și fiu, cei mai buni amici.
Vreau un alibi credibil.
Presupun că vrei să-l aduc pe Guildford.
Nu-l implica pe Guildford!
E mai în siguranță acolo. Nu.
Ne trebuie cineva cu sânge regal.
Cineva cu abilitățile, inteligența
și priceperea necesare ca să mă scoată de aici.
Am nevoie de...
Frances!
Tata o să fie aruncat în cazan.
Da, și?
Și? Bună, fetelor.
Trebuie să-l salvăm. E nevinovat. Știi prea bine.
Vai de mine, ce gătite sunteți!
Ce puneți la cale?
Iat-o pe căprioara mea dulce!
Vino aici, turturica mea! Vino aici!
Draga mea Katherine,
știam că va veni și această zi,
încă de când erai prunc și te țineam în brațe.
E o nuntă. Îmi plac nunțile.
Rupert?
Guildford. În sfârșit...
S-a întors stăpânul din oraș.
Bună, Bertie! Câtă mâncare! Te-ai întrecut pe tine însăți.
Guildford!
Mulțumesc, Bertie.
Poți să-ți iei liber în seara asta, dacă vrei.
Uite!
Un bilet de răscumpărare?
Haita vrea 50 de lire pentru cineva pe nume Susannah?
Servitoarea mea, prietena mea.
E etiană. Haita probabil ne-a văzut vorbind la tavernă
și s-a întors împotriva ei. Iar acum o țin ostatică.
E numai vina mea.
Ăsta e șantaj. Nu le putem plăti.
O să-i taie beregata dacă nu.
Nu, Jane. Spuneam că efectiv nu le putem plăti.
Tata are datorii până peste cap.
Capul de pe umeri.
Deci ați mințit.
Trebuia să fiți bogați, asta era toată ideea.
Nu eu am aranjat căsătoria asta.
Bine. Atunci, iau argintăria familiei tale.
Vorbești serios?
Jane, oprește-te!
Fiarele nu se rănesc reciproc, dar nu vor ezita să te omoare pe tine.
Nu ai de unde să știi.
Îi cunosc pe etieni.
Guildford, ori mă ajuți, ori taci și te dai din calea mea.
Și dacă îți interzic?
Hai, atunci! Interzice-mi!
Zi-i slujnicei tale anoste să-ți închidă soția! Te provoc!
Da, sau umple-ți paharul ăla!
Asta fac, mersi. Distracție plăcută când o să te omoare!
O să mă distrez. Mersi.
Eu și sora mea ne-am rugat toată noaptea
pentru sănătatea iubitului nostru frate.
Din păcate, rugăciunile noastre n-au avut efect.
Regele Eduard nu va supraviețui.
A fost cuprins de delir.
Dar, înainte să cedeze,
mi-a poruncit mie, moștenitoarea lui directă,
să extind Legea diviziunii și, odată pentru totdeauna,
să eliminăm amenințarea etiană.
Nu, nu și iarăși nu.
Încă nu e mort.
Mai lasă-l câteva ore!
Și tu nu ești încă regină.
Nu poți schimba legile,
darămite să te așezi pe tron,
până când se confirmă că Eduard a decedat,
iar testamentul său te numește pe tine.
Lord Wessex, ce devotat îi ești fratelui nostru drag!
Bunicul tău a luptat cu dârzenie în Bătălia de la Towton, nu-i așa?
Și?
Nu e prea târziu să răsplătești o faptă bună.
Cum sună castelul Skipton?
Mereu mi-am dorit acel castel.
Bun. Poți să pleci.
De fapt, puteți pleca cu toții.
Nu tu, Bess. Rămâi!
Soră, pot să...
Adică, aș vrea să-l vizitez pe Eduard înainte să...
Nu poți.
Îți mărturisesc ceva îngrozitor.
Dar trebuie să păstrezi secretul cu orice preț.
Eduard este deja mort.
Poftim?
Când?
Noaptea trecută.
În vâltoarea delirului, s-a defenestrat.
Direct pe fereastră. E absolut devastator.
Dar Eduard a fost în pragul morții cam toată viața,
deci nu e atât de șocant, nu?
Asta înseamnă că tu ești regină.
Da, o să fiu.
Prima regină după 500 de ani.
Imaginează-ți!
Dulcea mea temerară Bess! Ce m-aș face fără tine?
Dacă ar putea tati să ne vadă...
Iată o informație amuzantă!
Traversarea pădurii pe timp de noapte
este și a fost dintotdeauna
o idee foarte proastă.
Drăcia naibii! Fir-ar să fie!
Tu?
Chiar voiai să mă pălești cu piatra aia?
Normal. Credeam că ești un vagabond sau un tâlhar.
Sunt prea chipeș ca să fiu vagabond.
Sau tâlhar. Data viitoare să iei o piatră mai mare.
Nu mă poți forța să mă întorc.
E imposibil să te forțez să faci orice.
Dar o soție moartă ar fi dificil de explicat
autorităților fără să atrag atenție nedorită...
Jane, te rog! Zău așa!
Am venit pentru că m-ai rugat să te ajut.
Așa că lasă-mă!
Știu o scurtătură.
Ajungem la tabăra etiană și-i luăm prin surprindere.
Bine.
Vei avea nevoie de un pumnal. Din fericire, am unul de rezervă.
Ăla nu e un pumnal.
Ăsta e un pumnal.
Știți vechea zicală despre ce se întâmplă când îți obligi fiica
să se căsătorească împotriva voinței sale ca să-ți asiguri siguranța financiară?
A doua oară e mai ușor.
Și, bineînțeles, așa cum spunea ilustrul Knox,
„Încurajarea unei femei să stăpânească
„asupra oricărui tărâm este contra firii.”
Dar, în orice caz,
sunt convins că zvonurile despre moartea iminentă a lui Eduard
sunt foarte exagerate
și că nu trebuie să ne temem de cât de absurd ar fi să fim conduși de o femeie.
Zâmbește!
Un toast în cinstea soției mele!
Pentru Katherine!
Domnul meu, mă scuzați, vă rog?
- Bineînțeles, micuța mea. - Mulțumesc.
Și o să vin și eu imediat.
Nu poți s-o lași pe mama să facă asta.
A făcut-o deja.
Între timp, într-un loc despre care etienii vorbesc doar în șoaptă...
Eu sunt.
Lord Seymour, testamentul este aproape gata.
Aveți nevoie de sigiliul regal pentru a-i dovedi autenticitatea.
Nu o să îndrăznească nimeni să mă contrazică.
Și, până dimineață, va muri singurul posibil uzurpator al tronului.
Măi să fie! Prințesa Maria va fi extrem de mulțumită.
Felicitări! Ți-ai câștigat libertatea.
Serios?
Da.
Mulțumesc, dle.
Nu, nu așa.
Oamenii ar putea crede că am aici o închisoare pentru etieni.
Transformă-te!
Ce mititel!
Ești deghizat în țăran, Hodgkins, nu într-un nespălat.
Așa e, Phillips.
Trezește-ți stăpânul!
Poftim?
Ce necioplit sunt!
Avem un mesaj pentru stăpânul și stăpâna ta.
Dacă aș fi în locul tău, i-aș trezi imediat.
Pot să preiau mesajul.
Stăpânul și stăpâna nu se simt bine. Au mâncat anghile stricate. E vina mea.
Mama mereu spunea că anghilele trebuie mâncate
- ... doar în lunile... - Taci!
Noapte bună!
S-ar putea să vrei să știi
că mă pricep la anumite lucruri.
Mai ales la asasinarea oamenilor.
Așadar, spune-mi unde sunt
sau folosesc ocazia asta ca să-i dau o lecție tânărului meu prieten.
Au ieșit la o plimbare sub clar de lună.
Știți cum sunt proaspeții însurăței.
Mai exact, unde s-au dus?
- Ce e? - Ce e?
Te holbai la mine.
Ba nu.
Cum spui tu.
Doar că nu așa se ține un pumnal.
Și spun asta doar ca să te poți apăra
când vom fi atacați de o gașcă de etieni însetați.
Corect. În opinia ta de expert, ce fac greșit?
Încheietura ta e prea delicată.
Stai să-ți arăt!
Știai că regele cel bătrân era obsedat
ca Eduard să învețe să lupte?
Tir cu arcul, lupte cu sabia, lupte cu mâinile goale și tot așa.
Și am învățat împreună până la zece ani.
Deci, fiind cineva care la opt ani a excelat în arta scrimei,
pot să spun cu încredere că ții pumnalul ca pe un iatagan.
Și aș putea să ți-l iau în 15 secunde.
Mă îndoiesc.
Nu ar trebui.
Vrei să punem pariu?
Nu ai pe ce să pariezi.
Mai știi? Ești falit.
Sigur îți dorești ceva.
Spune ce vrei!
Vreau să te întreb ceva.
Și trebuie să răspunzi sincer.
De acord.
Și aștept același lucru din partea ta.
De acord.
Să te văd!
Am câștigat.
Ba nu.
Retrag ce am spus.
Ești cea mai bună spadasină din istorie.
Haide, acum, întreabă-mă ce voiai!
Povestește-mi despre prima ta transformare!
De ce nu vorbești despre asta?
Ai promis că o să răspunzi la întrebare.
Am mințit.
Haide!
Interesant la vinul rânced și foarte condimentat al Tudorilor
este că seamănă extrem de mult la gust...
E o mică frumusețe apetisantă, nu crezi?
... cu vinovăția.
Frumoasă nuntă, mamă!
E legată pe viață de porcul ăla desfrânat.
Și trebuie să și-o tragă cu el.
Dezgustător!
Leicester o să doarmă pe masă înainte de miezul nopții.
Le-am spus servitorilor să-l cherchelească bine.
Dar mâine-seară? Și seara următoare?
Gata!
Avem nevoie de banii lui.
Du-te în camera ta! Du-te! Valea!
Bună!
Ce e?
Deci, în legătură cu tata... Crezi că putem...
Dacă vrea să-l ajut să pregătească o apărare amărâtă,
atunci, cântă la masa greșită.
Nu te face nimic să te răzgândești?
Știu o mică veveriță căreia îi place să fie scărpinată.
Ieși afară și descarcă-te cu ajutorul unei plante,
țăran nesătul ce ești.
Tatăl meu o să fie fiert de viu pentru un delict pe care nu l-a comis,
și tu, cea căreia i-am pus pe tavă inima mea înflăcărată
și membrul meu deșucheat și durduliu, nu-ți pasă câtuși de puțin!
Ce fel de femeie ești?
Nu sunt nici mama ta, nici soția ta.
Îți sunt superioară ca rang și ca situație,
și m-am săturat de prezența ta neîncetată în viața mea.
Îți mulțumesc pentru destăinuiri și pentru vigoarea ta tinerească.
Niciunul dintre aceste servicii nu mai e solicitat.
Ești absolut sigură?
Du-te în dormitorul meu și așteaptă-mă acolo!
Și nu atinge nimic!
E aproape miezul nopții. Ne-am rătăcit.
Nu ne-am rătăcit. Mai avem de mers zece minute în direcția aia.
Am petrecut ani de zile aici.
Tata m-a trimis aici la prima transformare.
O să-ți găsim fiara de servitoare.
„Fiara de servitoare.” E cea mai bună prietenă a mea.
Și totuși nu ți-a spus adevărul despre ea.
Ca să vezi!
Scuze, dorești să-mi spui ceva?
Da, ești un măgar amăgitor și falit. M-ai păcălit să mă căsătoresc cu tine.
- Ca să-mi salvez viața. - În detrimentul vieții mele.
Pedeapsa pentru căsătoria cu etienii e moartea. Sigur știi asta.
- Îmi risc viața pentru a ta acum. - Nu pentru a mea, pentru a lui Susannah.
Cea mai importantă persoană din lume.
Să știi că da. Sunt sigură că tu n-ai înțelege asta.
Convinge-te!
Tatăl meu a murit pe mare și, deodată, n-am mai rămas cu nimic.
Mama s-a retras în sinea ei.
Margaret a încetat să vorbească.
Katherine plângea încontinuu.
Am fost singură.
Până când, într-o zi, noua slujnică m-a întrebat cum mă simt.
Nimeni nu s-a gândit să întrebe asta.
Nu i-a păsat nimănui. Lui Susannah i-a păsat mereu.
Și mereu mă făcea să râd.
Asta chiar e ceva rar.
Mergi cu atenție! Suntem foarte aproape.
Ce încrezător ești!
Haita.
- Ca să vezi... - Bună, drăguțo!
Susannah.
Ea e? Ea e „ostatica” despre care vorbeai?
Da, o să fie acolo. Crede-mă!
- Sigur? - Pe cuvânt. O să vină.
Jane, hai să mergem acasă!
Așteaptă aici! Ne întoarcem în curând.
N-o face să aștepte!
Te-a amăgit.
Jane! Oprește-te! Jane!
Susannah! Cum ai putut să-mi faci asta?
Nu mișca sau te înjunghie.
- Jane... - Chiar o s-o facă. Urăște etienii.
Credeam că ești în pericol.
Ce proastă sunt! Venisem să te salvez.
- Dar sunt în pericol. - Nu, doar vrei bani.
Bani de care voi nu aveți nevoie. Dar noi, da.
- Scutește-mă! - Ăsta e adevărul.
Etienii nu mai pot supraviețui o iarnă în sălbăticie,
nu cu noile gărzi Kingsland.
Ne torturează, ne incendiază taberele, ne închid.
Se știe că Haita e o adunătură de criminali violenți.
El e soțul tău?
Bine, aștept afară.
Nu suntem răufăcători, Jane.
Da, furăm ca să supraviețuim, dar încercăm să nu rănim pe nimeni.
Deci faci parte din Haită?
De cât timp?
De când ai plecat din casa mamei mele sau de mai mult timp?
Contează?
Credeam că ești prietena mea.
Ți-am spălat podelele.
Chiar îți eram prietenă sau eram doar la îndemână?
În toți anii în care am lucrat pentru tine,
m-ai întrebat vreodată despre familia mea sau de unde provin?
Bine.
Spune-mi acum! Te rog.
M-am transformat de mică.
Părinții aproape m-au omorât în bătaie.
Haita m-a salvat.
M-au ajutat să găsesc de muncă într-o casă de veritieni nobili.
Eram în siguranță.
Până mi-ai cerut tu să fug.
Ia asta!
Știu că nu repară lucrurile.
Mulțumesc.
Jane!
Da, din nou!
Repede! Grăbește-te!
Singurul etian bun este etianul mort.
Doamne! Trebuie să-l ajutăm.
Nu, așteaptă!
Hai să plecăm de aici!
Susannah, trebuie să pleci. Acum.
Uite ce avem aici!
Du-te!
Jane, ai grijă!
Oprește-te!
Întoarce-te! Te văd.
Haide!
- Jane... - Guildford, lasă-mă!
Nu.
Aș aprecia dacă mi-ai lua sabia din față.
Taci din gură!
Ascultă-ți soțul, lady Jane!
Da, știm cine ești.
Și avem ordin să te omorâm.
Așa, domnule Phillips?
O să fii un soldat Kingsland pe cinste, Hodgkins.
Jane, fugi!
Te-am prins acum.
Omoară-l, Hodgkins!
- Drăcia naibii! - Drăcia naibii!
Fugi!
Nu! Te rog, nu!
Dacă ai vreodată ocazia să faci l'amour
după ce aproape ești omorât de soldații vărului tău
în urma unei tentative de a salva de la o răpire falsă
o tipă metamorfică din plebe
care se ascunde în tabără în pădurea împărăției tale împărțite,
zău, chiar trebuie să o faci. E deosebit de distractiv.
Doamne, cât te vreau!
- Vreau... - Da?
Vreau să divorțăm.
Am avut o înțelegere.
Toată treaba asta e o nebunie.
Da, ai dreptate.
Asta e o nebunie.
Îți urez noapte bună!
M-a chemat Leicester?
A leșinat în beția lui. S-a asigurat mama de asta.
Slavă cerului!
Ai nevoie de mai mult vin.
Margaret, eu...
Mereu am crezut că, dacă Jane se căsătorește cu Guildford,
mama o să-mi găsească pe cineva cu care să mă căsătoresc din iubire.
Nu poți rămâne căsătorită cu el.
Nu am de ales.
Renunți? Ești jalnică.
Și tu ești o copilă.
Într-o zi, o să fii ca mine și ca Jane și ca orice fată nobilă din regat.
O să faci ce ți se spune.
La dracu' cu asta!
Credeam că nu dormi.
Credeam că știi să bați la ușă.
Am bătut. Destul de mult timp.
Te-am auzit sforăind prin ușă.
Ce vrei, Guildford?
Mă crezi sau nu, am venit să văd dacă ești bine.
Cei de care am scăpat erau soldați Kingsland.
Și ne știau numele.
Ne căutau. De ce voiau să ne omoare?
Nu știu.
O să-i scriu lui Eduard dimineață.
Uite ce e, Jane...
Nu vreau să fiu genul de om care nu-și ține cuvântul.
M-ai întrebat despre prima mea transformare.
S-a întâmplat în ziua în care mama a fost ucisă.
Îmi pare atât de rău!
Te rog, nu mă face să vorbesc despre asta!
Promit.
N-o să te mai mint niciodată.
Încercăm alt remediu mâine.
Și poate o să ai parte de divorțul tău prețios.
Dacă terapeuții s-ar fi inventat în 1553,
eroul nostru deprimat și torturat ar fi fost un alt om,
iar această poveste ar fi fost diferită.
Dar n-au fost inventați atunci. Și el nu este.
Și nu poate să fie. Așa că iată-ne!
Cât de repede se sufocă un om obișnuit?
Dacă acea persoană obișnuită e un septuagenar cu insuficiență hepatică,
cu apnee în somn, hidropizie, un sifilis galopant și, desigur, gută,
răspunsul este...
Destul de repede.
L-a văzut cineva pe Leicester?
S-au cam schimbat lucrurile.
Ce păcat!
Haideți, fetelor! Avem o zi plină.
Regele a murit!
A sosit momentul.
Regele a murit!
Nu ți-am spus eu că o să merite așteptarea?
Convoacă consiliul!
E timpul să citim testamentul.
Iată-l! Testamentul lui Eduard.
Bess l-a furat ca să-l țină în siguranță și l-a avut în tot acest timp.
Nu te uita așa la mine!
Ce deșteaptă enervantă!
Dacă Eduard a numit-o pe Jane, Maria n-o să-și mai revină.
Cine știe ce s-ar întâmpla cu mine?
Dar, dacă e Maria, atunci, e Maria.
Pet, tu ce ai face?
Petunia!
Mulțumesc tuturor pentru prezență în această zi istorică.
O zi istorică, într-adevăr.
Lord Seymour. Testamentul regelui?
Unde este sigiliul regal?
O să fie bine.
Seymour, sigiliul regal.
O să fie bine. Nu mă mai lua la bani mărunți!
Dragi consilieri, nădăjduiesc cu încredere
că regele nostru ne-a lăsat în cele mai capabile mâini.
Așa că hai să vedem în ale cui mâini!
Am testamentul regelui Eduard.
Și are sigiliul său regal.
Vai de mine!
Jane știe că ar trebui să facă cercetări.
Dar nu-și poate lua gândul de la Guildford.
Cu trecutul său tragic, cu viitorul său incert,
și, dacă într-adevăr există un leac,
oare îl va descoperi vreodată?
Milady, un mesager de la Londra.
Mă tem că soțul meu nu e aici.
Este pentru dvs.
Un mesaj pentru mine?
Ești de la palat?
Eduard?
Regele Eduard este mort.
Dumnezeule!
Majestatea Sa te-a numit moștenitoare la tron.
Trăiască Regina Jane!
Subtitrarea: Valeriu Cosa
Redactor Cristian Brînză